CELEX: 62020TN0160
Language: fi
Date: 2020-03-27 00:00:00
Title: Asia T-160/20: Kanne 27.3.2020 – 3M Belgium v. ECHA

15.6.2020   
            
            
               FI
            
            
               Euroopan unionin virallinen lehti
            
            
               C 201/31
            
         
      Kanne 27.3.2020 – 3M Belgium v. ECHA
      (Asia T-160/20)
      (2020/C 201/43)
      Oikeudenkäyntikieli: englanti
      
         Asianosaiset
      
      
         Kantaja: 3M Belgium (Diegem, Belgia) (edustajat: asianajajat J.-P. Montfort ja T. Delille)
      
         Vastaaja: Euroopan kemikaalivirasto (ECHA)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan ECHA:n 16.1.2020 tekemän päätöksen (ECHA/01/2020), joka koskee erityistä huolta aiheuttavien aineiden ottamista ehdokasluetteloon REACH-asetuksen (1) liitteeseen XIV sisällyttämistä varten siltä osin kuin on kyse siitä, sisällytetäänkö ”Perfluoributaanisulfonaatti (PFBS) suoloineen” kyseiseen luetteloon
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että kanteen kohteena oleva päätös tehtiin REACH-asetuksen 57 artiklan f alakohdassa säädettyjen edellytysten vastaisesti ja että vastaaja teki ilmeisen arviointivirheen, koska ei ole näytetty toteen, että aineella olisi todennäköisiä vakavia vaikutuksia ihmisten terveyteen ja ympäristöön.
               
            
                  2)
               
               
                  Toinen kanneperuste, joka perustuu siihen, että kanteen kohteena olevaa päätöstä tehtäessä on loukattu oikeusvarmuuden periaatetta, mukaan lukien ennustettavuuden periaate, koska kantajalle ei ole annettu tilaisuutta yksilöidä tai vahvistaa millään tavoin määritelmää, kriteerejä tai tekijöitä, joihin ECHA on perustanut päätöksensä.
               
            
         (1)  Kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18.12.2006 annettu Euroopan parlamentin ja neuvoston asetus (EY) N:o 1907/2006 (EUVL 2006, L 396, s. 1).